રામોલ પોલીસ સ્ટેશનમાં ફરિયાદીએ થોડાક સમય પહેલાં ફરિયાદ નોંધાવી હતી કે કેટલાક ઇસમો શરીરે ગડદાપાટુનો મારમારી તથા શરીરે બચકાં ભરીને રૂ.રપ,૦૦૦ની લૂંટ ચલાવીને ફરાર થઇ ગયા છે. ફરિયાદના આધારે તપાસ કરતાં પોલીસને આ લૂંટ પાછળ બાબુ ગેંગના સાગરીતોનો હાથ હોવાનું ખૂલ્યું હતું. પોલીસને બાતમી મળી હતી કે બાબુ ગેંગના ચાર સાગરીતો બાબુભાઇ, રાજ પરમાર, અલ્પેશ ઠાકોર અને ઘનશ્યામ ભાવસાર રામોલ દેશમુખ સરિતા ઉદ્યાનમાં લૂંટનો માલ વહેંચી રહ્યા છે, જેના આધારે દરોડા પાડીને તમામને પકડી પાડ્યા હતા.